62020TO0100_INF
Digriet tal-Qorti Ġenerali (Is-Sitt Awla) tal-14 ta’ Ottubru 2021 –Junqueras i Vies vs Il-Parlament
(Kawża T‑100/20)
“Rikors għal annullament – Dritt istituzzjonali – Membru tal-Parlament – Privileġġi u immunitajiet – Talba intiża għad-difiża tal-privileġġi u l-immunità – Deċiżjoni tal-President tal-Parlament li ma jagħtix segwitu għal din it-talba – Assenza ta’ interess ġuridiku – Inammissibbiltà”
Rikors għal annullament – Persuni fiżiċi jew ġuridiċi – Interess ġuridiku – Neċessità ta’ interess reali u attwali – Evalwazzjoni fil-mument tal-preżentata tar-rikors – Rikors li jista’ jagħti benefiċċju lir-rikorrent – Oneru tal-prova
(Artikolu 263 TFUE)
(ara l-punti 34-36)
Suġġett
Talba bbażata fuq l-Artikolu 263 TFUE u intiża għall-annullament tad-deċiżjoni tal-President tal-Parlament tal-10 ta’ Diċembru 2019 li ma jingħatax segwitu għat-talba, b’mod partikolari mressqa f’isem ir-rikorrent, intiża għad-difiża tal-immunità tiegħu kif imsemmija fl-ewwel u t-tieni paragrafi tal-Artikolu 9 tal-Protokoll Nru 7 dwar il-privileġġi u l-immunità tal-Unjoni Ewropea.
Dispożittiv
1)
Ir-rikors huwa miċħud bħala inammissibbli.
2)
Ma hemmx lok li tingħata deċiżjoni dwar it-talba għal intervent tar-Renju ta’ Spanja.
3)
Oriol Junqueras i Vies huwa kkundannat ibati, minbarra l-ispejjeż tiegħu, dawk sostnuti mill-Parlament Ewropew.
4)
Ir-Renju ta’ Spanja għandu jbati l-ispejjeż tiegħu relatati mat-talba għal intervent tiegħu.